7.
Komuniké

	 Vláda Slovenskej republiky na svojom zasadaní prerokovala Správu o bezpečnostnej situácii v Slovenskej republike za rok 2001. Konštatuje, že narastá počet závažných, predovšetkým násilných trestných činov. Opatreniami prijatými v roku 2001 zo strany Ministerstva vnútra Slovenskej republiky, Policajného zboru a ostatných zložiek podieľajúcich sa na boji proti kriminalite sa podarilo riešiť aktuálne problémy všeobecnej kriminality, naďalej pokračoval trend zvyšovania objasňovania, čo sa počas celého roka prejavovalo štandardným objasňovaním vyšším ako 50 %. Zvýrazňuje pozitívne trendy, ale aj aktuálne problémy vo všetkých oblastiach činnosti Ministerstva vnútra Slovenskej republiky a Policajného zboru pri zabezpečovaní vnútornej bezpečnosti štátu a verejného poriadku, ktoré budú vyžadovať prijatie koncepčných riešení v dlhodobom časovom horizonte do roku 2010.